CELEX: 32017R0748
Language: ro
Date: 2016-12-14 00:00:00
Title: Regulamentul delegat (UE) 2017/748 al Comisiei din 14 decembrie 2016 de modificare a anexei I la Regulamentul (UE) nr. 510/2011 al Parlamentului European și al Consiliului pentru a se ține seama de evoluția masei vehiculelor utilitare ușoare noi înmatriculate în 2013, 2014 și 2015 (Text cu relevanță pentru SEE. )

29.4.2017   
            
            
               RO
            
            
               Jurnalul Oficial al Uniunii Europene
            
            
               L 113/9
            
         REGULAMENTUL DELEGAT (UE) 2017/748 AL COMISIEI
   din 14 decembrie 2016
   de modificare a anexei I la Regulamentul (UE) nr. 510/2011 al Parlamentului European și al Consiliului pentru a se ține seama de evoluția masei vehiculelor utilitare ușoare noi înmatriculate în 2013, 2014 și 2015
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (1), în special articolul 13 alineatul (5),
   întrucât:
   
               (1)
            
            
               Valoarea masei medii utilizată pentru calculul emisiilor specifice de CO2 ale fiecărui vehicul utilitar ușor nou se ajustează la fiecare trei ani, pentru a se ține seama de modificările masei medii a vehiculelor noi înmatriculate în Uniune.
            
         
               (2)
            
            
               Din monitorizarea masei în stare de funcționare a vehiculelor utilitare ușoare noi înmatriculate în anii calendaristici 2013, 2014 și 2015 rezultă în mod evident că masa medie a crescut și că valoarea M0 menționată la punctul 1 litera (b) din anexa I la Regulamentul (UE) nr. 510/2011 ar trebui adaptată în consecință.
            
         
               (3)
            
            
               Noua valoare ar trebui să fie determinată luând în considerare numai acele valori ale masei care au putut fi verificate de către producătorii în cauză și excluzând din calcule valorile masei care au fost în mod evident incorecte, și anume, cele situate sub 500 kg, precum și valorile referitoare la vehiculele care nu intră în domeniul de aplicare al Regulamentului (UE) nr. 510/2011, inclusiv vehiculele cu o masă de referință de peste 2 840 kg. În plus, noua valoare se bazează pe media ponderată, care ține seama de numărul de înmatriculări noi din fiecare an de referință.
            
         
               (4)
            
            
               În acest context, valoarea M0 care trebuie aplicată începând din 2018 ar trebui majorată cu 60,4 kg, de la 1 706,0 la 1 766,4,
            
         ADOPTĂ PREZENTUL REGULAMENT:
   Articolul 1
   Punctul 1 litera (b) din anexa I la Regulamentul (UE) nr. 510/2011 se înlocuiește cu următorul text:
   
      „din 2018:
      Emisiile specifice de CO2 = 175 + a × (M – M0)
      unde:
      
                  M
               
               
                  =
               
               
                  masa vehiculului în kilograme (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093.”
               
            
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 145, 31.5.2011, p. 1.